Rijeka, 13. studenog 2020.g.

**NAJAVA DOGAĐANJA**

**NORDIJSKO HODANJE I EKOLOŠKA AKCIJA UREĐENJA PODRUČJA MISTRAŽ**

**U SKLOPU PROGRAMA SUSJEDSTVA PEHLIN EPK**

 **U subotu, 14. studenog 2020.g. od 9.00 do 14.00 sati na bari Mistraž u susjedstvu Pehlin, jednom od 27 susjedstava Europske prijestolnice kulture, održat će se poludnevno događanje na otvorenom**. U sklopu događanja bit će organizirano **nordijsko hodanje trasom koja prolazi šumom uz baru Mistraž** kao i **ekološka akcija uređenja nekih od sadašnjih i budućih punktova dječijih igrališta i trim vježbališta na tom području**.

**Okupljanje šetača i volontera planirano je za 9.00 sati u parku Mihovilić** (Androv breg), **kod rampe za Mistraž**, a svoj **dolazak potrebno je prijaviti** putem broja telefona Mjesnog odbora Pehlin **051/269-617**.

Pehlin je jedna od zelenih zona grada Rijeke, bogata šetnicama koje vode kroz parkove i šume.

Prirodna lokva Mistraž je poput jezerca u šumi i jedna je od rijetkih sačuvanih lokvi na riječkom području na kojoj se stanovnici Pehlina tradicionalno druže na Ribarskoj noći i ekološkim akcijama koje organizira Vijeće Mjesnog odbora Pehlin, jedan od nositelja inicijative susjedstva Pehlin EPK.

**Pehlinska inicijativa objedinjava različitosti sa željom da se potakne međusobno upoznavanje i bolje razumijevanje onih koji tamo žive, ali i onih koji će Pehlin tek posjetiti**, a sve započinje aktivnostima kojima se želi doprinjeti aktivnom i zdravom životu svih građana Rijeke.

Potičući zdrav život i boravak u prirodi istovremeno vodeći brigu o okolišu, susjedstvo Pehlin ususret glavnom programu Dana susjedstva Pehlin koji će se održati u prosincu, ovime počinje sa svojim aktivnostima.

**Događanje je organizirano uz poštivanje svih važećih mjera za sprječavanje zaraze bolešću COVID-19. Svi se sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42